ჯონ ნიუპორტ ლენგლი

ჯონ ნიუპორტ ლენგლი ( დ. 2 ნოემბერი 1852 — გ. 5 ნოემბერი 1925) — ბრიტანელი ფიზიოლოგი და ჰისტოლოგი, ლონდონის სამეფო საზოგადოების წევრი (1883 წლიდან) და ვიცე-პრეზიდენტი (1904-1905). დაამთავრა კემბრიჯის უნივერსიტეტი. 1903 წლიდან კემბრიჯის უნივერსიტეტის პროფესორი. ლენგლის შრომები ძირითადად მიეძღვნა ვეგეტატიური ნერვული სისტემის ანატომიას და ფიზიოლოგიას. ლენგლიმ დაადგინა, რომ ვეგეტატიური ნერვული სისტემის ბოჭკოები გადიან დამოუკიდებელ პერიფერიულ ნერვულ კვანძებზე (განგლიონებზე), რის გამოც მას ავტონომიური ნერვული სისტემა უწოდა. გამოქვეყნებული აქვს 170-ზე მეტი სამეცნიერო ნაშრომი.

 თხზულებები  
 The union of different kinds of nerve fibres, "Journal of physiology", 1904.

 რესურსები ინტერნეტში  

სქოლიო

კატეგორია:ბრიტანელი ფიზიოლოგები
კატეგორია:დაბადებული 1852
კატეგორია:გარდაცვლილი 1925